1Dek karano itu, buwanglah da-ri diri angkau sagalo nan jahek; jan lai bi baduto juwo, sarato jan ba-icak-icak. Jan pambingik, sarato jan ma-ino urang lain. 2Andaklah ang-kau ibaraik paja ketek nan baru layie, nan taruih auih kabake susu roha-ni nan suci. Jo caro nan baitu angkau ka batambah gadang sacaro rohani, sarato disalamaikkan. 3Di Alkitauk tatulih bakcando iko, ”Angkau lah bi marasokan sandiri, baralah ka elok-nyo Tuhan.” 4Dek karano itu, datanglah kabake Tuhan. Baliau ibaraik batu nan iduik, batu nan dibuwang dek manusia, dek karano di-anggauk indak baguno; ta-pi, nan dipiliah dek Allah sabagai ba-tu nan ba-arago. 5Angkau tu ibaraik batu-batu nan iduik. Dek karano itu, andaklah angkau namuah dipakai un-tuak mambangun Baithullah nan ro-hani. Jo caro nan baitu angkau man-jadi imam-imam, nan iduik sangajo untuak Allah, sarato nan malalui Isa Almasih mampasambahkan kabake Allah, karoban rohani nan manya-nangkan ati Allah. 6”Dek karano, di Alkitauk tatulih bakcando iko, Aden lah mamiliah sabuwah batu nan ba-arago, nan Den tampaikkan di Sion sabagai batu nan tarutamu; nama urang nan picayo kabake Inyo, indak ka dikucawaikan.” 7Batu tu sangaik ba-arago untuak angkau nan ba-iman. Tapi, dek urang-urang nan indak picayo, basuwoanlah ayaik-ayaik Alkitauk nan bakcando iko, ”Batu nan indak tapakai dek tukang-tukang bangunan tu, tanyato manjadi batu nan tarutamu, ” 8sarato, ”Itulah batu nan mambuwek urang bi tataruang, batu nan mambuwek inyo tu bi tajatuah.” Inyo tu bi tataruang, dek karano inyo tu indak bi picayo jo kato-kato Allah. Bakcando itulah nan lah ditantukan dek Allah tantang parkaro inyo tu. 9Tapi, angkau adolah banso nan ta-piliah, imam-imam nan malayani Ra-jo, banso nan suci, nan sangajo un-tuak Allah, umaik Allah sandiri. Allah mamiliah angkau, sarato mamanggie angkau kaluwa dari nan kalam, un-tuak masuak ka dalam tarang-Nyo nan gumilang, jo mukasuik, supayo angkau bi mangabakan, barito tan-tang sagalo pabuatan Baliau nan lu-wa biaso. 10Dulu angkau indak doh umaik Allah, tapi, kiniko angkau ado-lah umaik Allah. Dulu angkau indak di-ibo-i dek Allah, tapi, kiniko angkau manarimo raso ibo dari Baliau. 11Oih sudaro-sudaro nan ambo ka-siahi! Angkau adolah urang asiang, nan marantau di dunia ko. Dek kara-no itu ambo sabana mamintak, supa-yo angkau jan bi ma-ikuik-i awa na-pasu manusia, nan taruih manaruih baparang malawan jiwa. 12Andak-lah angkau batingkah laku nan elok, iduik di tangah-tangah urang nan in-dak tawu jo Tuhan, supayo jikok inyo tu bi mampitanah angkau sabagai urang nan jahek, mako, inyo tu da-pek bi maliyeknyo dari sagalo pabu-atan angkau nan elok, sainggo inyo tu ka bi mamuji Allah, di ari kadatang-an Baliau. 13Karano dek Tuhan, andaklah ang-kau tunduak kabake satiyok pangu-waso manusia: biya kabake kaisar nan manjadi panguwaso nan taruta-mu, 14atau pun kabake gubenur nan ditunjuak dek kaisar, untuak nan ka ma-ukun urang nan babuwek jahek, sarato untuak ma-aromaik-i urang nan babuwek baiak. 15Dek karano, Allah niyo supayo jo sagalo pabuatan ang-kau nan elok, angkau dapek manu-tuik muluik urang nan mangecek in-dak bakatantuan. 16Andaklah angkau iduik sabagai urang maradeka, tapi, janlah dipagunokan kamaradekaan angkau tu, untuak panyawok-i karajo nan jahek, tapi, iduiklah sabagai pi-suruah Allah. 17Aragowilah kasado-nyo urang, kasiahilah sudaro-sudaro angkau nan sasamo urang Kristen. Takuiklah kabake Allah, sarato aro-maik-ilah kaisar. 18Oih sudaro-sudaro nan manjadi pisuruah, tunduaklah kabake induak samang angkau, jo nan sa-aromaik-aromaiknyo; indak doh hanyo kaba-ke induak samang nan elok ati, sara-to nan paramah sajo, tapi, baitu pulo kabake induak samang nan indak ta-wu jo raso ibo. 19Allah ka mambara-kaik-i angkau, jikok dek karano ang-kau tawu jo ka-inginan Allah, mako, saba manangguangkan sansaro nan dipabuwek jo sacaro nan indak adie. 20Dek karano, apokoh kalabiahan-nyo, jikok angkau saba manangguang sansaro ukunan, nan samustinyo ang-kau tangguangkan, dek karano basa-lah? Tapi, jikok angkau saba, manang-guang sansaro nan manimpo angkau, dek karano mampabuwek nan bana, mako, Allah ka mambarakaik-i ang-kau. 21Untuak itulah Allah mamang-gie angkau. Dek karano, Isa Almasih sandiri lah manangguangkan sansa-ro untuak angkau, jo caro nan baitu, Baliau mambarikan suatu tuladan kabake angkau, supayo angkau ma-ikuik-i jajak Baliau. 22Baliau indak panah doh babuwek doso, sarato in-dak ado doh nan duto dari muluik Ba-liau. 23Pado wakatu Baliau dicacek-i, Baliau indak mambaleh jo mancacek. Di kutiko Baliau sansaro, Baliau in-dak ma-ancam; tapi, Baliau manya-rahkannyo kabake Allah, Hakim nan adie tu. 24Isa Almasih lah mamikua doso-doso kito, jo tubuah Baliau san- diri di ateh kayu salib, supayo kito ta-lapeh dari kakuwasoan doso, sarato iduik manuruik ka-inginan Allah. Lu-ko-luko Isa Almasih-lah nan mance-gakkan angkau. 25Dulu angkau iba-raik domba nan tasasek, tapi, kiniko angkau lah dibawok babaliak, untuak ma-ikuik-i Panggubalo, sarato Pama-liaro jiwa angkau.
Copyright
Learn More
min_Latn zho_Hant eng_Latn